
Τρίτη, 10 Νοεμβρίου 2026

ΔΕΛΤΙΟ ΤΥΠΟΥ
Συνέχεια ενημέρωσης σχετικά με τον εντοπισμό και τη διάσωση 53 αλλοδαπών στην Ιεράπετρα την 03.11.2026-Συνέχεια ενημέρωσης σχετικά με τον εντοπισμό 84 αλλοδαπών στους Καλούς Λιμένες-Σύλληψη αλλοδαπού στη Λέσβο-Εντοπισμός 53 αλλοδαπών στους Καλούς Λιμένες–Εντοπισμός και διάσωση 52 αλλοδαπών νότια της Γαύδου

Συνέχεια ενημέρωσης:
Αναφορικά με τον εντοπισμό και την διάσωση 53αλλοδαπών στη νήσο «ΚΟΥΦΟΝΗΣΙ» Ιεράπετρας την 03.11.2026, συνελήφθη ένας 20χρονος αλλοδαπός (υπήκοος Νοτίου Σουδάν), εξ’ αυτών, για παράβαση του Ν. 3386/2005 «Παράνομη είσοδος στη χώρα», του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους επιβαίνοντες της λέμβου ως ο διακινητής τους. Σύμφωνα με τους ανωτέρω, εκκίνησαν από ακτές της Λιβύης, για τη μεταφορά τους στην Ελλάδα.

*****

Συνέχεια ενημέρωσης:
	Αναφορικά με τον εντοπισμό 43 αλλοδαπών (εκ των 84 ) στη παραλία «ΔΥΣΚΟΥ», τις βραδινές ώρες χθες, συνελήφθη ένας 20χρονος αλλοδαπός (υπήκοος Νοτίου Σουδάν), εξ’ αυτών, για παράβαση του Ν. 3386/2005 «Παράνομη είσοδος στη χώρα», του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους επιβαίνοντες της λέμβου ως ο διακινητής τους. Σύμφωνα με τους ανωτέρω, εκκίνησαν τις βραδινές ώρες της 07.11.2026 από το Τομπρούκ της Λιβύης, καταβάλλοντας χρηματικά ποσά από 14.000 έως 15.000 δηναρίων Λιβύης για τη μεταφορά τους στην Ελλάδα.

Συνέχεια ενημέρωσης:
	Αναφορικά με τον εντοπισμό 41 αλλοδαπών (εκ των 84 ) στη παραλία «ΔΥΣΚΟΥ», τις βραδινές ώρες χθες, συνελήφθη ένας 14χρονος αλλοδαπός (υπήκοος Νοτίου Σουδάν), εξ’ αυτών, για παράβαση του Ν. 3386/2005 «Παράνομη είσοδος στη χώρα», του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους επιβαίνοντες της λέμβου ως ο διακινητής τους. Σύμφωνα με τους ανωτέρω, εκκίνησαν τις πρώτες πρωινές ώρες της 08.11.2026 από το Τομπρούκ της Λιβύης, καταβάλλοντας χρηματικά ποσά από 6.500 έως 16.000 δηναρίων Λιβύης για τη μεταφορά τους στην Ελλάδα.


*****

Τις πρωινές ώρες σήμερα, συνελήφθη ένας 29χρονος αλλοδαπός (υπήκοος Μπαγκλαντές) για παράβαση του άρθρου 216 του Π.Κ. «Πλαστογραφία» και του Ν. 5038/23 «Νέος Κώδικας Μετανάστευσης» από στελέχη του Γραφείου Ασφάλειας της Λιμενικής Αρχής της Μυτιλήνης. Συγκεκριμένα, κατά τον κατάπλου ενός Ε/Γ-Ο/Γ πλοίου στο λιμάνι της Μυτιλήνης, προερχόμενο από Πειραιά-Χίο, ο29χρονος εντοπίστηκε να κατέχει επιμελώς κρυμμένα εντός του ρουχισμού που φορούσε, μία πλαστή κάρτα αιτούντος ασύλου αλλοδαπού τρίτου προσώπου, καθώς και ένα ηλεκτρονικό ακτοπλοϊκό εισιτήριο, τα οποία επρόκειτο να διαθέσει σε έτερους αλλοδαπούς, έναντι χρηματικής αμοιβής. Από το Κεντρικό Λιμεναρχείο Μυτιλήνης που διενεργεί την προανάκριση, κατασχέθηκαν τα ανωτέρω έγγραφα, καθώς και μία συσκευή κινητής τηλεφωνίας.

*****

Τις πρωινές ώρες σήμερα, ενημερώθηκε η Λιμενική Αρχή των Καλών Λιμένων για την ύπαρξη αλλοδαπών στην παραλία «ΠΕΤΡΑΚΗ» του Δήμου Γόρτυνας Ηρακλείου. Στο σημείο μετέβησαν στελέχη Λ.Σ.-ΕΛ.ΑΚΤ., όπου εντόπισαν συνολικά πενήντα τρεις (53) αλλοδαπούς (47 άνδρες,3 γυναίκες και 3 ανήλικους), οι οποίοι μεταφέρθηκαν συνοδεία στελεχών του Κλιμακίου Ειδικών αποστολών του Κεντρικού Λιμεναρχείου Ηρακλείου και του Α.Τ. Φαιστού στο λιμάνι του Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.

*****

	Τις πρωινές ώρες σήμερα, ένα σκάφος της δύναμης Frontex εντόπισε μία λέμβο σε δυσχερή θέση στη θαλάσσια περιοχή νότια της Γαύδου και περισυνέλεξε τους 52 αλλοδαπούς επιβαίνοντες της(όλοι άντρες). Στη συνέχεια οι διασωθέντες μετεπιβιβάστηκαν σε Περιπολικό σκάφος Λ.Σ.-ΕΛ.ΑΚΤ. και μεταφέρθηκαν στο λιμάνι «ΤΗΓΑΝΙ» της Παλαιόχωρας. Από εκεί, οδηγήθηκαν με λεωφορείο σε προσωρινό χώρο φιλοξενίας στην Αγυιά Χανίων, με τη συνοδεία στελέχους της Λιμενικής Αρχής. Προανάκριση διενεργείται από το Κεντρικό Λιμεναρχείο Χανίων.



Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590
website: www.hcg.gr , e-mail: mme@yna.gov.gr
1110953

image1.png




image2.png




